# Barbara Regina Dietzsch

Barbara Regina Dietzsch (Nuremberg, 1706ko irailaren 22a – ib., 1783ko maiatzaren 1a) bavariar margolari eta grabatzailea izan zen, bere irudi botanikoengatik eta, zehazkiago, izadi hilengatik ezaguna.

## Biografia

Barbara Regina Dietzsch Nurembergeko hiri estatu inperial librean jaio zen.
Dietzsch familiako hainbat kide (aita Johann Israel, neba Johann Christoph eta ahizpa Margareta) Nuremberg gazteluko gortean aritu ziren lanean eta guztiak ziren margolariak.
Barbara Regina Dietzsch-ek bere ahizpa Margaretari irakatsi zion margotzen.
Nikolaus Christopher Matthes margolariarekin ezkondu zen eta bikotea Hanburgon bizi izan zen.
Azkenean, Nurembergera itzuli zen bizitzera Barbara Regina Dietzsch eta bertan hil zen 1783ko maiatzaren 1ean.

## Lana

Akuarela eta gouache teknika bidezko animalia eta landareen margolanetan espezializatu zen Barbara Regina Dietzsch. Batez ere loreak, txoriak eta maskorrak margotzen zituen.
Bere lanak ezagutzen dira atzealde monokromatikoengatik (sarri marroiengatik). Margolan horiek grabatu bihurtzen zituen gero, gehienetan berak.
Bere lanak hainbat herrialdetan saldu zituen: Alemania, Ingalaterra, Herbeherak eta Frantzia.
Berez, ez zituen liburuak ilustratu, baina bere lanak historia naturaleko alemaniar liburuetan erabili izan dira.
Bere lanak beste artistetan eragin zuen, esate baterako Ernst Friedrich Carl Lang artistan.
Germaine Greeren arabera lan oso zehatzak egiten zituen, baina antzinako ikutua emateko gaitasuna zeukan."
Barbara Regina Dietzschen eta bere familiako beste kide batzuen artean estilo eta gai antzekotasun handiak zeudenez, batzuetan zaila da lanen egilea zehazki nor den jakitea.Dietzsch familiak artea erabili zuen mundu naturala marrazteko, garai hartako Natura filosofiaren eta zientziaren aurrerapenak jarraituz.

### Lan nabarmenak

* Txikori-belarra, sits tigrekara, tximeleta, barraskiloa eta kakalardoa, XVIII. mendea, Fine Arts Museums of San Francisco
* Txikori-belarra, 1755 inguru, J. Paul Getty Museum
* Passiflora caerulea, urrebotoi lora sorta ranunculus eta tulipa sorta, Royal Horticultural Society Lindley Library-k, 2013an erosia.

### Galleria

* Kardulatzaren estudioa.
* Lora sorta (Lora larrosak).
* Txikori-belarra, sits tigrekara, tximeleta, barraskiloa eta kakalardoa.
* Arakatz adarra, burruntzia, tximeleta eta arra. 1725-1783, National Gallery of Art
* Blumenstück
* Anemonak eta tximeleta urdin handia (Phengaris arion)
* Sagarrondoaren lora
* Blumengebinde mit Rosen (Rosa), Tulpen (Tulipa), Mohn (Papaver) und anderen Blumen, mit Admiral
* Gesteck aus Tuberose (Polyanthes), rosa Nelke (Dianthus) und gelber Blume mit Fliege
* Rosa Rose (Rosa) mit einem braunen Käfer
* Blumengebinde aus Anemonen (Anemona), Tulpe (Tulipa), Mohn (Papaver), Narzisse (Narcissus) und Aurikel (Primula auricula) mit braunem Schmetterling
* Orangerote Aurikel (Primula auricula) mit Stachelbeer-Harlekin und sich einspinnender Raupe
* Gesteck aus Passionsblume (Passiflora), roter Kapuzinerkresse (Tropaeplum) und Vergißmeinnicht (Myosotis), mit blauem Käfer
* Blumenkorb mit Tulpen, Levkojen, Rittersporn und anderen Blumen auf einem Tisch
* Blumengebinde mit roter Ranunkel (Ranunculus), weißer Tazette (Narcissus tazetta) und blauer Blume (?) mit Postillon

## Erreferentziak

* 1 2 3 4 5 6 7 Gaze, Delia; Mihajlovic, Maja; Shrimpton, Leanda (1997): Dictionary of Women Artists: Artists, J-Z. Taylor & Francis. 459. or. ISBN 978-1-884964-21-3..
* 1 2 3 4 5 6 7 "Barbara Regina Dietzsch". Collections. Fine Arts Museums of San Francisco. 2023-12-06 kontsultatua.
* ↑ Germaine Greer (2 June 2001). The Obstacle Race: The Fortunes of Women Painters and Their Work. Tauris Parke Paperbacks. 247. or. ISBN 978-1-86064-677-5..
* ↑ Rinaldi, Furio (2021-04-21): "The Wild Inventiveness of Barbara Dietzsch: a Dandelion with a Tiger Moth, a Snail, A Beetle, and a Butterfly" In Fine Arts Museums of San Francisco. Kontsultatua: 2023-12-07.
* ↑ "Dandelion". Collection. The J. Paul Getty in Los Angeles. Kontsultatua: 2023-12-07.
* ↑ "Botanical Art Collections in the RHS Lindley Library - Occasional Papers from the RHS Lindley Library, volume 16, June 2018" Kontsultatua: 2023-12-07.

## Kanpo estekak

* Datuak: Q807594
* Multimedia: Barbara Regina Dietzsch / Q807594